
PuMZI Ya Mwimo 


OLhman Nuri TOPDASH 



NENO LA MFASIRI 


Kila pumzi yetu inayoingia au kutoka, kila moja 
hushindana na nyingine bila kituo. Mchakato huu 
hutokea moja kwa moja na mara nyingi bila hiari yetu. 
Kila pumzi ni muhimu kwa sisi kuendelea kuishi; kila 
pumzi moja ni sababu ya urefu wa maisha yetu. La- 
kini siku moja jambo hili litakoma; wakati huo, wakati 
wa pumzi yetu ya mwisho, nyoyo zetu zitakuwa katika 
haligani? 

Katika kitabu hiki mahiri, Ustadh Othman Nuri 
Topbash ametupatia ukumbusho muhimu unaohusu 
ulazima wa kujiandaa na mauti. Kila kiumbe hai kita- 
kufa, hata yule mwenye mashaka makubwa zaidi nae 
atakufa. Lakini sio kila kiumbe kitakuwa kimetumia 
uhai wake kujiandaa na hatua ya mwisho, yaani pumzi 
ya mwisho. Mwandishi anatueleza juu ya hitajio la 
kuzipanga ili kwamba tupate kuzitakasa nyoyo zetu ili 
ziwe tayari kuyakabili mauti yetu kwa ukamilifu iweze- 
kanavyo. Ni lazima tukusudie kuzikamilisha roho ka- 
tika kipindi cha uhai wetu tukitumai kwamba hii ndio 
itakuwa hali yetu wakati tunapovuta pumzi yetu ya 
mwisho. 






Pumzi Ya Mwisho 


Ustadh Othman Nuri Topbash anatuletea had- 
ithi, visa, na hekima za kimafunzo tunazoweza kuzi- 
tumia katika maisha yetu. Katika kutuonya dhidi ya 
kuridhika na kutokuwa na maamuzi, ametupa muon- 
gozo kutoka katika maisha ya wale waliojitahidi ku- 
tunza imani zao. Wale waliowekeza katika matamanio 
yao kwa matokeo yaliyowatoa nje ya rehema. 

Tunajifunza namna tunavyoweza kufanya kazi 
kufikia malengo ya kufa tukiwa kama waja wema, 
watiifu, na namna jambo hili linavyowezekana kwa 
njia ya kumpenda Mwenyezi Mungu. Tunajiumiza we- 
nyewe kwa kumsahau Mwenyezi Mungu. Tunaweza 
kudhibiti matendo, tamaa na tabia zetu kwa kumkum- 
buka Mwenyezi Mungu (s.w). 

Kwa maelezo mazuri, tunashauriwa kuhusu nam- 
na ya kuboresha hali zetu katika maisha haya katika 
kujiandaa na pumzi ya mwisho na akhera. Kwa kufan- 
ya matendo bora, kumcha Mwenyezi Mungu na nyoyo 
zilizojaa upendo kwa Allah (s.w), tunaweza kubadili- 
sha hofu yetu ya mauti na kuwa subira ya mauti. 


Mohamed M. Potea 

2010/1431h 

JIANDAE KWA PUMZI 
YAKO YA MWISHO 


Mwenyezi Mungu Mtukufu ameweka sifa ya 
uwepo wa milele kuwa yake peke yake. Ni kwa sababu 
hii kwamba vyote vilivyopo - isipokuwa Yeye Mtukufu 
- ni vyenye kufa. Allah Mtukufu anasema: “Kila kili- 
choko juu yake kitatoweka”. (Rahman 55: 26) 

Uhalisia wa jambo hili utathibitishwa na kifo: 

“Kila nafsi itaonja mauti...” (Anbiya 21:35) 

Hivyo, siku zote binadamu wanatakiwa kuishi na 
ukweli huu. Vilevile Mwenyezi Mungu anasema ndani 
ya Qur’an: 

“Na uchungu wa kutoka roho utamjia kwa haki. 
Hayo ndiyo uliyokuwa ukiyakimbia” (Qaf, 50:19) 

Kwa kuwa wanadamu wamewekwa hapa ulim- 
wenguni ili watahiniwe, lengo lao kuu linatakiwa liwe 
ni kupambana kutafuta nafasi peponi, nyumba ya am- 
ani na salama, kwa kupata radhi za AUah (s.w). Njia 
pekee ya kufikia hili ni kupata daraja iliyoelezwa ndani 
ya aya ifuatayo: 






Pumzi Ya Mwisho 


“Siku ambayo kwamba mali hayatofaa kitu wala 
wana. Isipo kuwa mwenye kumjia Mwenyezi Mungu 
na moyo safi.” (Shu’ra, 26:88-89) 

Hilo linawezekana tu kwa kuinyenyekeza nafsi, na 
njia ya kweli ya kuinyenyekeza nafsi ya mwanadamu 
ni kujisalimisha, kutii na kutekeleza maelekezo yato- 
kayo kwa Mwenyezi Mungu Mtukufu na Mtume wake 
(s.a.w). Katika kumfuata Mtume maana yake ni ku- 
chukua mafundisho toka katika miaka 23 ya maisha ya 
utume wake, yaani maisha yake ya kiroho. Mwenyezi 
Mungu Mtukufu ameiteremsha Qur’an Tukufu kupitia 
kwa malaika wa ufunuo Jibril (a.s) mojakwa moja hadi 
kwenye moyo wa Mtume Muhammad (s.a.w).Hivyo, 
kwa maana nyingine, ibada zote za Mtume, maneno 
yake na tabia zake huitafsiri Qur’an Tukufu. 

Chini ya msingi wa ukweli huu, ni wajibu kwetu 
sisi kumpenda Mtume Muhammad (s.a.w) zaidi ya 
tunavyopenda maisha yetu, mali zetu, familia zetu, na 
vyote vingine ikiwa tunataka tunufaike kutokana na 
maisha yake ya kiroho. Upendo wake humpeleka mja 
katika upendo wa Allah (s.w) na kinyume chake. Kwa 
kujikurubisha kwa Allah (s.w), moyo wa mtu unataki- 
wa kufikia daraja ya juu kabisa ya upendo. 

Hayo yaliyoelezwa ni hatua nzuri zaidi katika 
maandalizi ya pumzi yetu ya mwisho. Hii inamaanisha 
kwamba matokeo yanayopatikana katika pumzi zetu 
za mwisho yanategemea pumzi tulizokwishazivuta. 
Maandalizi ya pumzi ya mwisho huanza mapema. 





Jianda Kwa Pumzi Yako Ya Mwisho 




kwani pumzi hiyo itakuwa nzuri kutokana na tuna- 
vyoivuta hivi sasa. Waja wa kweli wa Allah (s.w) am- 
bao wanaendesha maisha yao kwa upendo na utii wa 
hali ya juu kwa Allah (s.w) na Mtume wake, huvuta 
pumzi yao ya mwisho vizuri kwa kutoa tamko la imani 
(shahada). Hao ni wale ambao Mtume Muhammad 
(s.a.w) amewapa habari njema kwa kusema: 

“Mwenye kushuhudia kuwa hapana apasae ku- 
abudiwa kwa haki ila Allah (s.w) na Muhammad 
ni Mtume wa Allah wakati anavuta pumzi yake ya 

mwisho ataingia peponi .” (Hakim, Mustadrak, ju- 

zuu 1. namba 503) 

Kwa maneno mengine, yeyote anaeishi maisha 
yake kwa kalima-i tawhiid' atapumua kalimah hiyo 
katika kinywa chake mwisho wa safari yake kuelekea 
kwa Allah. Hao ndio ambao wameyaondosha nyoyoni 
mwao mapenzi ya ulimwengu na masanamu kwa kuse- 
ma laa (hapana) kisha wakazijaza nyoyo hizo mapenzi 
ya Allah kwa kusema illa (ispokuwa). 

Ni vema kufahamu kuwa ulimwengu huu ambao 
umeumbwa kutokana na uweza wake Allah(s.w) ni 
makazi yetu ya muda ambayo yamepambwa na kila 
aina ya vivutio. Hakuna kilichopo ulimwenguni pasina 
sababu. Lengo la uwepo wa wanadamu hapa ulimwen- 
guni ni kutafuta furaha katika maisha ya baadae 
(akhera). Ndio maana Mwenyezi Mungu anatuonya 
sisi waumini kwa kusema: 


1. ''kalima-I tawhiid” ni ushuhuda wa imani ya mmsiam”Laa ilaaha 
illallaah Muhammad rasuululla" 

“Enyi mlio amini! Mcheni Mwenyezi Mungu ka- 
ma ipasavyo kumcha; wala msife ila nanyi ni Waisl- 
amu.” (Al‘imran, 3:102) 

Mauti, ambayo sasa hivi au baadae kila kiumbe 
hai kitakumbana nayo ni kivuko cha mja kuelekea siku 
ya hukumu. Hatupaswi kusahau kwamba, sisi, tukubali 
tusikubali tunakabiliana na kifo mara nyingi usiku na 
mchana. Kifo srku zote huja kwa shambulio la kush- 
tukiza. Imam Jalaaluddiin Ruumii amesema katika 
kitabu cha Mathnawi: 

“Kila muda sehemu yako inaharihika . katika 

kila muda sehemuya uhai wako inapungua.” 

Kwa kila siku inayopita, je hatupigi hatua mbele 
zaidi na maisha haya yenye kukoma na kusogea karibu 
zaidi na kaburi? Je siku haziondolewi kutoka katika 
kalenda yetu ya maisha? kama tunajifanya vipofu dhidi 
ya mkondo wa mto huu, Ruumii anatuonya: 

“Ewe mwanadamu, jiangalie kwa mara ya mwisho 
katika kujisifu kwenye kioo! Na fikiria vipi huu uzuri 
utakuwa pindi utapozeeka, na vipi majengo yataka- 
vyoonekana katika maangamizi na usipotoke na uwon- 
go wa kioo.” 

Pumzi yetu ya mwisho ni siri ya Mungu rliyozun- 
gukwa na hekma zisizohesabika. Muda wa mauti yetu 
ambayo ni uhalisia wa maisha yetu ya baadae, Mungu 
pekee ndiye aujuaye. 

0 







"0 people, take your last glimpse at 
the embroidery in the mirror! 
And think how this beauty will 
be when it grows old and how a 
building looks in ruins and do not 
be misled by the lie in the mirror." 

Kwa hakika, binadamu wanakabiliana na uweze- 
kano wa kifo kila siku ya maisha yao. Maradhi, matukio 
yasiyotarajiwa na huzuni ni vitu halisi wanavyokutana 
navyo, lakini watu wengi kutokana na madhaifu yao 
hawapo makini na hatari hizi za kila siku. Je hali hii 
haionyeshi uzuri wa njia iliyopo kati ya ulimwengu 
huu na ujao? 

Kwahiyo, binadamu ni lazima atafakari maana za 
aya zilizotajwa hapo nyuma na kuishi kwa kuzifuata 
muda wote. Wanatakiwa kutafakari kabla muda hau- 
jakimbia kwani hawatokuwa na nafasi nyingine huko 
Akhera. Ingawa mwanadamu anatakiwa kuwa makini 
na ukweli huu, wengi huendelea kutokuwa wasikivu, 
wakipoteza wakati wao. Wengi wa wanadamu hush- 
uhudia siku zinavyopita katika hali ya ganzi kama mi- 
amba ambayo haipati chochote kutokana na matone ya 
mvua. 

Kwa hakika, tokea siku ya kuzaliwa kwetu hadi 
tunapokufa tunapita katika njia hii pasina kutambua. 
Kila nukta ya wakati tunasogea karibu zaidi ya mwisho 
wetu. Hili limefafanuliwa vizuri zaidi katika aya ifua- 
tayo; 

“Na tunayemzeesha tunamrudisha nyuma katika 
umbo. Basi je! Hawazingatii?” {Ya&sm, 36:68) 

Katika soko la Ukaz, Kus bin Saaidah, mchamun- 
gu aliyeishi kabla ya zama za Mtume Muhammad 
(s.a.w) na ambaye alikuwa amewapatia watu wake 
habari nzuri ya kufika kwake, siku moja alitoa hotuba 

ambayo, katika kufikiria yaliyopita, ni kama tafsiri ya 
aya ziliotajwa hapo nyuma. Alielezea mazingira ya 
maisha haya yenye kukoma kwa namna nzuri ifuatayo: 

“Ewe mwanadamu! Njoo, sikiliza na chukua taha- 
dhari! kila kiumbe hai kitakufa, yeyote ataekufa ataoza, 
mvua inanyesha na majaniyanakuwa. Watoto wanaza- 
liwa na kuchukua nafasi za wazazi wao, kisha wote 
wataoza na kuharibika. Ni mnyororo wa matukio, yote 
hufuatana moja baadaya lingine....” 

Maisha yetu yanapotumika, na tunapopumua 
pumzi zetu za mwisho tutagundua kuwa aidha tuna 
nafasi ya kuaga wote waliopo ulimwenguni au hatuna. 
Lakini kwa wale waliojitoa kwa dhati na wakawa katika 
upendo wa Mwenyezi Mungu, kifo hakitakuwa kibaya 
kwao; badala yake itakuwa ni ufufuo wenye baraka na 
wataletwa kama wapo katika usiku wa harusi. Hii ndio 
sababu kwamba tuna lazima ya kuelewa siri ya usemi 
usemao: “kufa kabla kifo hakijakufikia”. Siri hii inafa- 
fanuliwa katika maneno ya Ruumii anaposema: “kufa 
ili ufufuliwe”. Wakati mmoja Ali (r.a) alisema: ”watu 
wamelala na huzinduka wakati wa mauti....” Hivyo, 
ni lazima tufahamu kuwa maisha ya kweli sio kuishi 
kwa roho ya kikatili, bali kuishi kulingana na nyoyo 
zetu nzuri zilizobarikiwa na Mwenyezi Mungu (s.w) 
na ambazo hazitawaliwi na matamanio yetu au anasa 
za ulimwengu. 

Aina mbaya zaidi ya kifo ni kufa pasi na kumtam- 
bua Mwenyezi Mungu (s.w), ukiwa umenyimwa radhi 

Zake. Hii ndio sababu waumini lazima wawe na ufa- 
hamu wa vipi wanaishi na vipi watakufa. Wanatakiwa 
kujifunza wenyewe kubadilisha imani zao kuelekea 
katika ukamilifu wa imani (ihsan). Hakuna yeyote - 
ukiondoa Mitume (a.s) - ambae amepewa dhamana ya 
vipi atakufa au kufufuliwa, hivyo katika aya ifuatayo 
ambapo Nabii Yussuf (a.s) alitafuta kimbilio kwa Mwe- 
nyezi Mungu (s.w), kuna ujumbe muhimu sana kwa 
ajili yetu: 

”. Ewe Muumba wa mbingu na ardhi! Wewe 

ndiye Mlinzi wangu katika dunia na Akhera. Nifishe 
hali ya kuwa ni Muislamu na nichanganyishe na wa- 
tendao mema.” (Yusuf, 12:101) 

Hivyo, mioyo ya waumini ni lazima iwe katika 
maeneo yaliyo kati ya woga na matumaini. Kwa tahad- 
hari hii na moyo laini, binadamu siku zote anatakiwa 
kutumia uhai wake akishughulishwa na jinsi atakavy- 
ovuta pumzi yake ya mwisho. 

Ishara ya kwanza na ya uhakika ya hali ya siku ya 
hukumu hujidhihirisha kutokana na namna utavyopu- 
mua pumzi yako ya mwisho hapa duniani. Qur’an Tu- 
kufu, muongozo wetu kuelekea kwenye wokovu, hutu- 
patia mifano mingi ya waumini wakiwa katika vitanda 
vyao vya mauti - waumini ambao wamejitahidi kuita- 
futa salama ya milele - kwa kutupa picha ya malipo 
yao. Baada ya Nabii Musa (a.s) kufanya muujiza usio- 
kanushika, wachawi wa Firauni walisema: 

”....Tumemuamini Mola Mlezi wa viumbe vyote, 
Mola Mlezi wa Musa na Haarun.” (A’raf, 7:121-122) 

Kwa haraka sana walijisalimisha na wakabarikiwa 
kwa imani. Lakini Firauni asie na busara alikasirika na 
akajiona anao uwezo wa kutawala roho zao kwa nguvu 
zake, aliwatisha kwa kuwaambia: 

. Mmemuamini kabla sijakupeni idhini? Hizi 

ni njama mlizopanga mjini mpate kuwatoa wenyewe. 
Lakini karibu mtajua! Lazima nitaikata mikono yenu 
na miguu yenu mbali mbali. Kisha nitakutundikeni 
misalabani.” (A’raf 7:123-124) 

Wachawi hao katika kuonesha hisia kali za furaha 
ya imani, walijibu; 

“...Sisi ni wenye kurejea kwa Mola wetu Mlezi.” 
(A’raf 7:125) 

Kwa nguvu ya imani, walisimama dhidi ya Firau- 
ni. Mfano mzuri ulioje wa simulizi yao: Hata wakati 
walipokabiliwa na ghadhabu za Firauni, hawakuomba 
kuokolewa na ghadhabu hiyo, badala yake walizidi 
kushughulika na jinsi watakavyokufa wakiwa waumi- 
ni. Walisema, huku wakitafuta kimbilio kwa Mwenyezi 
Mungu (s.w.t): 

“Ewe Mola Mlezi wetu! Tumiminie uvumilivu na utu- 
fishe hali ni Waislamu (wanaotii amri zako” (A’raf, 7 :126) 

Thamani waliyoitoa kwa ajili ya imani yao ni ku- 
katwa mikono na miguu yao, wakaelekea kwa Muum- 
ba wao wakiwa kama mashahidi na rafiki zake. 







ya mwanadamu 
' katika ulimwengu huu ni 
kupata furaha ya maisha ya 
akhera 

Vilevile, madhalimu katika kisa cha as-habul- 
ukhduud^ walidhani kuwa waumini hao walikuwa 
wakifanya kosa walipotangaza kumuamini Mwenyezi 
Mungu, hivyo wakawatupa katika mahandaki ya moto. 
Lakini waumini hao wa kweli hawakuiacha imani yao, 
wakakiendea kifo kwa ushujaa kwa ajili ya kumuamini 
Mwenyezi Mungu Mtukufu. Kwa hakika, wale wanao- 
muogopa Mwenyezi Mungu kwa dhati hawaogopi kitu 
kingine chochote. 

Habib Najjar wa As-habul-Qaria^ alipigwa mawe 
mpaka kifo kwa sababu ya imani yake. Lakini mapazia 
ya ulimwengu huu yalipokuwa yakifungwa kwa ajili 
yake wakati wa pumzi yake ya mwisho, madirisha ya 
ulimwengu wa akhera yakafunguliwa na akaonyeshwa 
radhi za Mola wake ambazo amezipata. Akihuzunish- 
wa na upofu wa watu wake alisema: 

“Laiti kuwa watu wangu wangelijua!” (Yaasin, 36:26) 

Alijaaliwa furaha ya milele huko Akhera kwa sa- 
babu ya kupigwa mawe mpaka kifo katika ulimwengu 
huu wa mpito. 

Katika zama za mwanzo za Ukristo, Warumi, 
wakishirikiana na Wagiriki na Washirikina, waliwaua 
waumini kwa kuwapeleka midomoni mwa simba 
wakatili. Wakati wakiwa katika pango la simba, fikra 
za waumini hao hazikuwa juu ya kuendelea kuishi, 

2. Ashaab-I Ukhduud,'Wat\i wa mahandaki waliozungumziwa katika 
sura ya 85 ndani ya Qur’an. 

3. Ashaab-I Qaria,Watu wa mji,waliotajwa katika sura ya 36 ya Qur’an. 

badala yake walikuwa wakipambana kulinda imani 
yao. Walivumilia mateso hayo kwa sababu walikuwa 
wamechagua thawabu za Mwenyezi Mungu Mwenye 
Rehma. 

Bila shaka, haya yote ni malipo kwa wale wa- 
naotambua kuwa siku zote wanatakiwa kushikamana 
na Mwenyezi Mungu Mtukufu. Hivyo kushikamana 
na Mwenyezi Mungu Mtukufu ndio kilele cha kuwa 
mtumwa wake. 

Imenukuliwa kuwa siku moja, sheikh Shibli ali- 
kuwa amekaa mkutanoni wakati mhubiri mmoja 
alipokuwa akihutubia kuhusiana na siku ya hukumu. 
Akielekea mwisho wa hotuba yake mhubiri huyo 
akazungumzia maswali watayoulizwa walio ndani ya 
makaburi: 

“Wapi uliitumia taaluma? Wapi ulitumia mali 
zako? Uliswali? Je ulisikiliza juu ya yaliyoruhusiwa 
(halali) nayaliyokatazwa(haram)? 

Mhubiri huyo akaendelea na aina hiyo ya maswa- 
li. Alitaja mambo mengi sana yasiyo na umuhimu kia- 
si kwamba, ili kumrejesha kwenye nukta kuu, Sheikh 
Shibli, alimuita Imam “Ewe Imam! Mwenyezi Mungu 
hatouliza maswali yote hayo. Bali, atauliza “Ewe mja 
wangu! Mimi nilikuwa nawe, wewe ulikuwa pamoja na 
nani?”. Hivyo, tunaona kwamba jinsi tunavyozitendea 
nafsi zetu ndio kielelezo cha kuonyesha kinachotu- 
fanya tujitambue kuwa tumeshikamana na Mwenyezi 
Mungu, na hivyo hatutopoteza bure pumzi zetu zenye 

kikomo ambazo tumepewa. Hii imeelezwa katika mis- 
tari mizuri ya shairi lifuatalo: 

“Imepotea, sasa tumeelewa 

Saa moja ambayo tumeitumia bila wewe .” 

Siku moja Mtume Muhammad (s.a.w) alimshika 
‘Abdullah Ibn ‘Umar mabegani akamwambia: 

“Ishi katika ulimwengu huu kana kwamba ni mge- 
ni au mpita njia.” (Bukhari, Riqaq, Namba 5) 

Ni kwa ajili hiyo kwamba Abdallah bin Umar (r.a) 
alikuwa akitoa ushauri ufuatao katika hotuba zake: 

Watu wamelala na wakati wa mauti yao huamka 

Imam Ali 

“Ikiwa utafika jioni, usitarajie kuwa hai hadi asu- 
buhi, na ikiwa utakuwa hai hadi asubuhi basi usitarajie 
kuwa utakuwa hai hadi jioni, na chukua tahadhari au 
(fanya) maandalizi kutoka katika uzima wako kwa ajili 
ya maradhi yako, na chukua katika uhai wako kwa ajili 
ya umauti wako.” (Bukhari, Riqaq, namba 3) 

Maneno haya ambayo yanaonesha ukomo wa 
maisha, yanatuongoza katika maisha ya kweli. 

Mtume wa mwenyezi Mungu (s.a.w) ameonesha 
hisia kama hiyo katika moja ya maombi yake: 

“Ewe Mwenyezi Mungu! Hakuna uhai wenye tha- 

mani isipokuwa uhai wa akhera .” (Bukhari, Riqaq, 

namba 2). 

Maisha ya maswahaba, ambao waliuelewa ukweli 

huu katika namna iliyo bora, ni mifano kamili ya he- 
kima na busara. Kabla ya kuuawa kishahidi, Khubaib 
alikuwa na ombi moja tu: kupeleka salamu zake kwa 
Mtume Muhammad (s.a.w). Kwa huzuni aligeuza ma- 
cho yake kuelekea mawinguni na kutafuta kimbilio 
kwa Mwenyezi Mungu, akasema: 

“Ewe Mwenyezi Mungu! Hakuna yeyote hapa wa 
kuchukua salamu zangu kupeleka kwa mtume wa Mwe- 
nyezi Mungu (s.a.w), tafadhali chukua salamu zangu 
kumfikishia!” Wakati huo Mtume Muhammad (s.a.w) 
alikuwa Madina amekaa na maswahaba zake akasema: 
”Wa’layhis salaam” (na salamu ziwe juu yake vilevile). 
Waliposikia maswahaba maneno haya, walishangaa na 
kumuuliza Mtume (s.a.w); “Ewe mtume wa Allah! Ni 
salaam ya nani hiyo uliyoijibu”. Akajibu: ”ni salamu za 
ndugu yenu Khubayb”*. 

Mtume (s.a.w) akimuelezea Khubayb kama sha- 
hidi wa kipekee alisema: “Yeye ni jirani yangu peponi”. 

Mfano mwingine wa aina hii ya upendo na 
shauku ni pale vilipomalizika vita vya ‘Uhud. Mtume 
(s.a.w) alitoa amri ya kwamba majeruhi na mashahi- 
di wote wahisabiwe, lakini hasa aliguswa na Sad ibn 
al-Rabii. Mtume (s.a.w) alimtuma mmoja miongoni 
mwa masahaba zake katika uwanja wa vita kutafuta 
kama kuna habari yoyote kumhusu. Yule sahaba alii- 
ta na kumtafuta Sad kila pahala, lakini hakumpata. 
Mwishowe, pasi na kutegemea, alipaza sauti kuelekea 


4. Tazama: Bukhaarii, Maghaazii, 10; Waaqidii, Maghaazi, 280-81. 

majeruhi na mashahidi: “Ewe Sa’d! Mtume amenituma 
mimi kukutafuta kama ni miongoni mwa majeruhi au 
mashahidi”. Kusikia kwamba Mtume (s.a.w) aliguswa 
naye, Sa’d alikusanya nguvu zake zote na kusema kwa 
sauti yenye unyonge; “Nipo miongoni mwa masha- 
hidi” Ni kana kwamba alikuwa akitoa ushuhuda wa 
mandhari ya maisha ya baadae. Sahaba alimkimbilia 
Sa’d. Alikuwa amejeruhiwa vibaya. Kwa sauti hafifu, 
alitamka maneno mazito yafuatayo; “Naapa kwa jina 
la Mwenyezi Mungu, kama utaruhusu madhara yoyote 
kumtokea Mtume wakati macho yako bado yana nguvu 
ya kusogea, hautakuwa na msamaha kwa Mwenyezi 
Mungu”.^ Maneno haya Sa’d hasa yalikuwa kama usia 
kwa Waislamu wote, pia yalikuwa kama maneno yake 
ya kuuaga ulimwengu huu wenye kukoma. 

Simulizi ifuatayo ya Huzayfa (r.a) ni muhimu kwa 
kuwa inaonesha utukufu na ukuu wa tabia za maswa- 
haba nyakati zao za mwisho: 

“Ilikuwa wakati wa vita vya Yarmuk. Mapambano 
yalipokuwa yamepungua, baadhi ya Waislamu wali- 
kuwa wamejeruhiwa kwa mrkuki na mishale na wali- 
kuwa katika nyakati za mwisho wa uhai wao. Kitu kili- 
chonipa nguvu na kuanza kumtafuta binamu yangu. 

Baada ya kutembea kati ya majeruhi nilimpata. 
Alikuwa katika dimbwi la damu, alishindwa kuongea. 
Alijaribu kuwasiliana kwa kutumia macho yake, nika- 
muonesha maji na kumuuliza: 

“Ungependa kunywa maji?” 


5. Tazama: Ibn ‘Abd al-Barr, Istiab, vol.II, 590. 










Jianda Kwa Pumzi Yako Ya Mwisho 




Ni dhahiri alihitaji, midomo yake ilikuwa ime- 
kauka kwa kiu, lakini hakuwa na nguvu ya kujibu. 
Ilikuwa kana kwamba anajaribu kunielezea maumivu 
anayoyapata kwa kuniashiria kwa macho. Nilipotaka 
kumpatia maji, sauti ya Ikrima ilisikika kutokea kati- 
kati ya majeruhi; “Maji! Maji! Tafadhali yeyote anipe 
majijapo kidogo!” Kusikiz hilo binamu yangu Haarith 
aliniashiria kwa macho yake kwamba nipeleke maji 
kwa Ikrima. 

Nilikatisha katikati ya mashahidi nikamfikia 
Ikrima. Nilipokuwa katika harakati ya kumpatia maji 
mara tukasikia sauti ya ‘lyash; “nipatie maji japo tone, 
kwa ajili ya upendo wa Allah, tone la maji!” kusikia 
hilo Ikrima aliniambia peleka maji kwa ‘lyash, kama 
ambavyo Harith kabla yake hakupata nafasi ya kunywa 
maji japo kidogo. Nilipokatisha katikati ya majeruhi 
kumuwahi lyash nilisikia maneno yake ya mwisho: 

“Ewe Allah! Katu hatukurudi nyuma katika kuutoa 
kafara uhai wetu kwa ajili ya imani. Tupatie heshima 
ya kufa shahidi na utusamehe madhambiyetu”. Ilikuwa 
dhahiri kwamba alikufa shahidi. Aliyaona maji, lakini 

hakuwa na muda wa kuyanywa.alimalizia kutamka 

kalima-I tawhiid. Nilimkimbilia Ikrima ili nimpe maji, 
hapo nikagundua kwamba yeye vilevile amebarikiwa 
kifo cha kishahidi! Niliwaza kuwa angalau naweza 
kurudi kwa binamu yangu Harith. Nilikimbia haraka 
sana, pasi na kutarajia nikakuta tayari ameshaisalimi- 
sha roho yake.Bahati mbaya maji yalikuwa bado 

yamejaa licha ya viu vya mashahidi hawa watatu.” 

Huzayfa (r.a) alielezea hali yake ya kiroho ali- 
yokuwa nayo wakati huo Kwa kusema; 

“Nimeshuhudia matukio mengi sana katika mai- 
shayangu, lakini sikuwahi kutiwa moyo kama nilipoku- 
wa hapo. Ingawa hakukuwa na ndugu yangu yeyote wa 
damu kati ya watu hawa, upendo, huruma na kutoku- 
jijali waliyoonesha kwa kila mmoja iliongeza mshangao 
wangu kwao na kuachafikra nzito katika kumbukumbu 
zangu .” 

Ninamuomba Mwenyezi Mungu (s.w) atubariki 
sote kwa vifo ambavyo vitatokea tukiwa katika hali ya 
imani na kutamka kalima-I tawhiid katika pumzi zetu 
za mwisho na iwe ni mwanzo wa muungano wa mhele 
wa waumini. 

Aamiin. 



6. Tazama: Haakim, al-Mustadrak, vol.III, 270. 

Ili kuondoka katika ulimwengu huu kama waumi- 
ni wa kweli, tunatakiwa kuzitayarisha pumzi zetu ze- 
nye kikomo katika ulimwengu huu wa muda kwa ajili 
ya pumzi yetu ya mwisho. Ili kupata furaha ya akhera 
ni muhimu kutumia uhai wetu hapa ulimwenguni kwa 
kutenda yaliyo mema, kuonesha huruma na kufuata 
njia sahihi ya Uislamu. Hadithi ifutayo inatueleza; 

“Mtu hufa kulingana na vile alivyoishi, na hufu- 
fuka kulingana na vile alivyokufa.” (Munawi, Fayd al- 
Qadir, sharh jami ‘al-saghiir, juzuu.v; ukurasa 669). 

Lengo zuri ni kupiga hatua ya mwisho kuelekea 
Kwa Mwenyezi Mungu kwa amani, utambuzi, hisia ya 
kutosheka, na furaha wakati wa kuvuta pumzi yetu ya 
mwisho. Hakika kuna wale ambao katika nyakati za 
mwisho za uhai wao hawatopata kitu zaidi ya jinamizi. 

Lengo letu vilevile ni kuwa katika hali ya kusema 
kwa furaha, “Nakuja kwako Mola wangu!” Tumuombe 
Mwenyezi Mungu atujaalie uwezo wa kutamka mane- 
no haya. Aamiin. 

Vyovyote nafsi itakavyoshughulishwa katika 

ulimwengu huu, itaendelea kuwa hivyo hadi kifo. Hata 
hivyo: Ingawa waumini wanatumia uhai wao kufanya 
matendo mema ili mwisho uwakute katika hali ya 
imani, hawatakiwi kujidai kuwa watapata rehma za 
Mwenyezi Mungu (s.w). Vivyohivyo, mtu ambaye am- 
etenda dhambi na akaishi maisha duni hatakiwi kupo- 
teza matumaini ya kupata rehma za Mwenyezi Mungu. 
Hii ni kwa sababu jinsi tutakavyomalizia pumzi zetu za 
mwisho ni siri ya Mwenyezi Mungu. 

Ndani ya Qur’an Tukufu kuna mifano mingi ya 
wale waliojibidiisha kuhifadhi imani zao kwa ajili ya 
mauti yao kwa kutenda mema katika maisha yao, na 
kuna wale waliochagua kuwa wafungwa wa mata- 
manio yao na hatimaye wakaangukia katika kufuru. 

Kuna watu wenye maarifa ambao badala ya kutu- 
mia taaluma zao kwa wema, walichagua kufuata mata- 
manio yao. Mfano ni Ibilisi, Qaruni, Bal’am bin Bawra 
na sahaba wa Mtume (s.a.w) aitwae Tha’laba na wote 
waliohadaika na hadaa za ulimwengu huu. 

Kama sote tunavyofahamu, Ibilisi alikuwa am- 
etukuzwa na Mtume (s.w), lakini kutokana na kiburi 
chake, hakuweza kuona utukufu, uwezo na rehma za 
Mwenyezi Mungu na matokeo yake akajiona ni mtu- 
kufu kuliko Adam (a.s). Alihadaika kwa kudhani kuwa 
alikuwa na vyote, heshima na ukuu, akapinga amri ya 
Mwenyezi Mungu (s.w). Mwishowe, kutokana na ki- 
buri na ukaidi wake alifanywa kuwa adui wa milele. 

Qaruni alikuwa masikini lakini mwema. Baa- 
da ya Nabii Musa (a.s) yeye ndiye alikuwa mfasiri 
mkubwa wa Taurati. Kutokana na dua ya Musa 
(a.s) alizawadiwa siri ya elimu ya Kemia. Lakini 
baadae alitekwa na matamanio yake na moyo wake 
ukafunikwa na anasa za ulimwengu. Alikuja kuwa 
mkwasi sana kiasi kwamba hata kundi la watu we- 
nye nguvu na misuli mikubwa hawakuweza ku- 
beba funguo za hazina yake. Wakati Nabii Musa 
alipomtaka kutoa Zakat, Qarun alipata ujasiri wa 
kuhoji, “Unatafuta mali ninayoimilikiV’ Kwahivyo, 
mali yake ilikuwa ndio sababu ya uharibifu na 
ufidhuli. 

Qarun pia alikuwa na wivu kwa hali ya kiro- 
ho dhidi ya Musa na Harun (a.s). Maudhi yake na 
husda vilizidi kiasi alifikia hatua ya kumkashifu 
Musa kwa kumtuhumu kwa ubaya. Matokeo yake, 
Qarun alizikwa pamoja na mali zake alizokuwa 
akijivunia. Alimsahau mmiliki wa kweli wa mali 
hizo na kuanguka katika upendo wa kuimiliki du- 
nia na wadhifa, hii ni hatari kubwa inayosababish- 
wa na kutokusikia. 

Bal’am bin Bawra alikuwa ni mja mwema na 
mfanya miujiza ambaye alijaaliwa ufahamu wa jina 
kuu lenye nguvu la Mwenyezi Mungu, Ism-I Azam. 

Alifahamika mbele ya Waisraeli kama msomi 
na mtakatifu. Lakini Bal’am baadae aliiharibu hali 
yake ya kiroho kwa kuwa mtumwa wa tamaa zake 
za kimwili. Kadhia hii imenukuliwa katika Qur’an 
Tukufu: 

“Na wasomee khabari za yule amhaye tulimpa 
Ishara zetu, naye akajivua nazo. Na Shet’ani aka- 
muandama, akawa miongoni mwa walio potea. 
Na tungelitaka tungeli mtukuza kwa hizo Ishara, lakini 
yeye aliushikilia ulimwengu na akafuata pumbao lake. 
Basi mfano wake ni mfano wa mbwa. Ukimhujumu hu- 
pumua na kutoa ulimi na ukimwacha pia hupumua na 
kutoa ulimi. Huo ni mfano wa kaumu wanao zikanusha 
Ishara zetu. Basi simulia hadithi, huenda wakatafakari.” 
(A’raf, 7:175-176) 

Mfano mwingine wa ambae wakati akiishi mai- 
sha ya utukufu alilaghaiwa na kuharibika kwa hadaa 
za ulimwengu, ambae aliibadilisha furaha yake ya 
milele kuwa majuto ya milele ni Tha’laba. Alitumia 
muda wake ndani ya msikiti pamoja na Mtume (s.a.w) 
akisikiliza mwanzo wa hotuba lakini zama alipokuja 
kuwa na mali athari ya Tha’laba katika mapenzi ya du- 
nia ikaongezeka hadi kufika kujitenga na jamii. Akiji- 
zuia wajibu wake wa kutoa zaka, alipatwa na mwisho 
wenye kusikitisha mno. Baadae alijuta kutosikiliza 
maneno ya Mtume (s.a.w), na alipogundua kwamba 
muda wake ulikuwa umefikia ukingoni, alijaribu kwa 
uchungu kutaka msamaha wa Mtume wa Allah ikawa 
ni kazi bure. Katika nyakati zake za mwisho maneno 
ya Mtume (s.a.w) yalijirudia katika masikio yake; “Ewe 
Tha’laba, kwako kujitukuza kwa mali ndogo ni bora 
mno kuliko kumiliki mali kubwa ambayo huna” ^ 


7. Tazama, Tabarii, Tafsiir, XIV, 370--72; Ibn Kathiir,Tafsiir,II,388. 

Mfano utokanao na maisha ya Sufyan al-Thawri, 
mmoja wa wasomi wakubwa katika historia ya Sheria 
ya Kiislam na Usufi, unafaa kutajwa. Sufyan al-Thawri 
alionekana mkubwa kuliko umri wake. Wale ambao 
wangemuuliza sababu ya jambo hilo angewaeleza: 
“Nilikuwa na mwalimu aliyekuwa akinifundisha mimi. 
Alipokuwa akivuta pumzi yake ya mwisho hakuweza 
kutamka kalima-I tawhiid, ingawa nilimsihi sana ku- 
fanya hivyo. Kushuhudia hili ndio kumenizeesha mimi.” 

Wakati wa kufikwa na mauti ni suala lililo- 
fichikana. Kuna wale watakaoongozwa kwenye njia 
sahihi mwishoni mwa uhai wao, kama ilivyokuwa kwa 
wachawi wa Firauni; pia kuna wale ambao wameishi 
katika uchamungu lakini wakaufunga ukurasa wa 
mwisho wa maisha yao katika hali ya kusikitisha na 
kukatisha tamaa, kama Qarun na Bal’am bin Bawra. 
Kwa hiyo, vyovyote itavyokuwa kubwa hali ya kiroho, 
utukufu na cheo cha mja, muda wote nafsi na Shetani 
vinasubiri muda mzuri wa kumvamia. Si muda mrefu 
watapata nafasi, watajaribu kusababisha miguu ya mja 
kuteleza kutoka katika njia iliyonyooka. Shetani, kama 
inavyoelezwa ndani ya Qur’an Tukufu, alisema ku- 
muambia Mwenyezi Mungu; 

“Kwa kuwa umenihukumia upotofu, basi ni- 
tawavizia katika Njiayako lliyo Nyooka” (A’raf, 7:16) 

Aliomba aendelee kuwepo hadi siku ya hukumu. 
Mwenyezi Mungu (swt) alimpa muda huo shetani. 
Shetani aliapa kwamba ni wale waumini madhubuti 

pekee wataoepuka vishawishi vyake; “Isipo kuwa wale 
waja wako miongoni mwao walioteuliwa.” (Sad, 38:83) 

Hakuna mwanadamu aliye salama kutokana na 
hatari ya kupoteza imani yake ispokuwa awe mtume. 
Hii ndio sababu kwamba waumini wote wanatakiwa 
kufanya jitihada za hali ya juu kutumia vizuri neema 
wanazopewa. Njia pekee ya kuokoka katika hofu ya 
kifo ni kujitahidi kuishi kiuchamungu. Wale ambao 
wamejiandaa na kifo wataona kifo kama nafasi ya ku- 
wakutanisha na kipenzi chao badala ya kitu chenye 
kutisha. Hawa ni waumini waliobarikiwa ambao 
wamepata amani wakati wa kufa. Wale waliotumia 
uhai wao kwa upofu na wakaharibu maisha yao ya 
akhera hawatoweza kuokoka kutokana na maudhi, 
dhoruba na vitisho vya mauti. 

Rumi amelieleza vizuri jambo hili: 

“Ewe mwanangu! Kifo cha kila mmoja kitakuwa 
sawa na ubora wa mtu yule: kifo ni adui kwa wale wa- 
naochukia fikra za mauti bila kukumbuka kwamba ni 
kiunganishi cha mja na Allah (s.w), na yule ambaye 
anaona kifo ni adui, utakuta ni rafiki wayule anayeona 
kifo ni rafiki. 

Ewe nafsi inayokimbia mauti! Kwa kweli hofu 
yako ya kufa katika mbio hizo ni woga wako tu. 

Kwa sababu kile unachokiona katika kioo cha kifo 
ni uso wako mwenyewe muovu, sio uso wa kifo. Roho 
yako ni kama mti na kifo ni kama jani. Kila jani huto- 
kana na asili ya mti husika.” 

Kama mja ataishinda nafsi yake, kama atain- 
giza upendo wa Mwenyezi Mungu katika moyo wake, 
kama ataipata siri ya “kufa kabla ya kuwasili kwa kifo”, 
hapo kifo kitaonekana kuwa ni hatua ya kwanza na ya 
muhimu kuelekea katika maisha ya milele kukutana 
na Mwenyezi Mungu Mtukufu. Hivyo kifo, ambacho 
ni sababu ya hofu kubwa kwa wengi kinabadilika na 
kuwa furaha ya kukutana na Rafiq-I A’la, (rafiki wa 
juu). 

Dakika za mwisho za Mtume Muhammad (s.a.w) 
kilikuwa kipindi cha furaha kubwa ambacho alikuwa 
akisubiri kukutana na kipenzi chake. Tangu alipoishi 
maisha yake yote katika utii kwa Mwenyezi Mungu, 
siku chache kabla ya kifo chake ilikuwa ni kama usiku 
wa ndoa au harusi. Kulingana na maelezo ya bibi ‘Ai- 
sha na ‘Ali (r.a), kila siku katika siku tatu za mwisho 
kabla ya kifo cha Mtume (s.a.w), Mwenyezi Mungu 
alimtuma malaika wa ufunuo, Jibril (a.s) kuja kum- 
tembelea. Katika siku ya mwisho, Malaika Jibril akiwa 
pamoja na Malaika wa Kifo, Izrail, alikuja kwa Mtume 
(s.a.w) na kumwambia: “Ewe Mtume wa Allah, ma- 
laika wa mauti anaomba ruhusa ya kuingia, hakuwahi 
kuomba idhini kwa mwanadamu yeyote! Na hatoomba 
ruhusa kwa mwanadamu yeyote baada yako! Tafadhali 
mpatie idhini yako!” 

Malaika wa mauti aliingia ndani na kusimama 
mbele ya Mtume (s.a.w) na kusema: “Ewe Mtume wa 
Allah! Mwenyezi Mungu Mtukufu amenituma kwako 

na ameniamrisha kutii maagizoyako yote! Ukipenda ni- 
tachukua roho yako na ukipenda nitaiacha roho yako!” 
Mtume Muhammad (s.a.w) akauliza: “Ewe malaika wa 
mauti! Kweli utafanya hivyo?” Izraili akajibu: “Nime- 
amriwa kutii kila agizo lako.” Malaika wa ufunuo Jibril 
akasema: “Ewe Ahmad! Allah ana shauku na wewe!” 
Mtume akajibu: “Jambo lolote lililo pamoja na Allah 
ni lenye kupendeza na kuvutia. Ewe malaika wa mauti, 
fanya ulichoamriwa kufanya, chukua roho yangu!” 

Mtume Muhammad (s.a.w) aliweka mkono wake 
ndani ya maji na kufuta uso wake. Kisha akasema 
“Laa ilaaha allallaah! (Nashuhudia kuwa hapana apa- 
sae kuabudiwa kwa haki ispokuwa Allah) kweli, kifo 
kinauma!” Baada ya hapo, Mtume Muhammad(s.a.w) 
aliinua mkono wakejuu akitazama darini na kusema: 
“Ewe Allah! Rafiq-I A’la, Rafiq-I A’la (Rafiki wa juu, 
Rafiki wajuu!). 

Mtume Muhammad (s.a.w) aliacha nyuma 
kumbukumbu iliyotokana na upendo wake na unye- 
nyekevu kwa Allah, na kuhama katika ulimwengu huu 
wenye kukoma kuelekea katika ulimwengu wa ukweli.® 

Hatua ya mwisho na ya kusisimua ya Maulana Jala 
al-Din Rumi kuungana na kipenzi chake baada ya kui- 
shi maisha ya neema iliripotiwa na mwanafunzi wake 
Husamaddin Chelebi: Siku moja Sheikh Sadreddiin na 
wanafunzi wake walikuja kumtembelea Maulana kati- 


8. Tazamajbn Sad,Tabaqaat, II, 229,259; Balazuurii, Ansaab al-Ashraf, 
I, 565; Ahmad b.Hanbal, Musnad,VI,89. 

ka kitanda chake cha mauti. Walihuzunika kuona hali 
ya Maulana ilivyo mbaya. Sheikh Sadreddiin akasema: 

“Allah akusaidie kupata nafuu kwa haraka! Natu- 
mai karibu utapona kabisa.” 

Maulana aliposikia maneno hayo, akasema: 

“Wewe ujaaliwe afya! Kuna umbali mdogo sana 
uliobaki kati ya mtu na kipenzi chake; Hivi huoni um- 
bali huu bora ungetolewa ili nuru ikutane na nuru?”^ 

Tofauti na watu wengi, Rumi hakuchukulia kifo 
kuwa kitu cha kuogopa, kinyume chake, aliona kifo 
kama kiunganishi cha mja na Uzuri wa milele. Katika 
moja ya vitabu vyake, Rumi anaelezea hisia zake kuhu- 
siana na kifo; “Usiniite mfu wakati nitapokufa kwa sa- 
babu tayari nilishakufa. Nimefufuka katika kifo; rafiki 

amekuja kunichukua .” Hii ndio sababu kwamba 

alikiita kipindi cha kuondoka katika ulimwengu huu 
kuwa “Shab-I Arus” (Usiku wa ndoa) 

Kuweza kukabili mauti kwa aina hiyo ya rehema 
ni lazima mtu aharibu nafsi na matamanio yake. Ni 
lazima kuendesha maisha yake kulingana na maagizo 
ya muumba na kujiandaa kwa pumzi ya mwisho. Allah 
anasema: 

“Na muabudu Mola wako Mlezi mpaka ikufikie 
Yakini.” {Hifi, 15:99) 


9 Tazama, Ebu’l Hasan en-Nedevi, islam Onderleri Tarihi, juzuu I. 
namba 449. 

Hii inaelezea kwa ufupi kanuni ya maisha ya 
marafiki wa Allah. 

Kila nafsi yenye hekima na unyenyekevu inat- 
akiwa kuishi maisha yatakayompelekea kuifikia njia 
iliyonyooka na kuipamba kwa ibada na utiifu. Katika 
utumwa kamili mwanadamu lazima afanye juhudi ku- 
chukua moyo wake ukiwa salama na kuuelekeza kwa 
Allah. Maneno ya Mtume Muhammad (s.a.w) alipo- 
sema: “Rafiq-I A’la,Rafiq A’la”(Rafriki wa juu,Rafiki 
wa juu) ilikuwa ni dalili ya utumwa; maneno hayo 
yanaendelea kuonekana hivyo kwa wale wenye heki- 
ma ambao wanafuata mwenendo mwema wa Mtume 
(s.a.w). 

Kwa kweli hali ya Sheikh wetu mkubwa, Mahmud 
Sami Efendi, katika dakika zake za mwisho ni mfano 
mzuri sana kwetu. Alifanya kila aina ya juhudi kuishi 
kulingana na sunnah za Mtume (s.a.w). 

Mahmud Sami Efendi alikuwa ni mtumishi 
mwema wa Allah (swt) na moyo wake ulijaa mapenzi 
kwa Mtume Muhammad (s.a.w). Akiwa kama mtu ali- 
yejaribu kufuata nyayo zilizoachwa kwenye barafu na 
mtu aliyemtangulia, Mahmud alitumia uhai wake ku- 
fuata nyayo za Mtume. 

Alama kubwa kabisa ya hili ni pale aliposalimisha 
nafsi yake wakati wa maombi yake ya usiku (tahajjud) 
katika sehemu karibu na kaburi la Mtume ambaye al- 
imfuata kwa upendo na msimamo. 






Tunapomkumbuka Mwenyezii 
[Mungu na kuutambua uhalisia] 
[wa mauti, huwa na umakini 
\mkubwa kwenye ibada na 
^matendo yetu pia; huwa na' 
utambuzi mkubwa na kujaribu 
\ kuepuka kuziumiza hisia za 

Wale waliokuwa karibu yake wakati anafikwa na 
mauti walinukuliwa wakisema kwamba, kitu pekee ali- 
chosikika akisema ni “Allah, Allah, Allah”. Kwa kweli 
sio ulimi wake uliokuwa ukitamka hayo. Nafsi yake 
na kila kiungo katika mwili wake kiliashiria uwepo wa 
Mwenyezi Mungu (s.w). 

Kwa kifupi, lengo ni kuishi kwa kujisalimisha 
kama mja mwema. Hivi ndivyo Allah anavyotaka tuwe. 
Tunatakiwa kuiga maisha ya Mitume (s.a.w) kama tu- 
nataka kufika mahali pa waja wema; 

“Na Daudi tukamtunukia Suleiman, Alikuwa mja 
mwema. Na hakika alikuwa mwingi wa kutubia.” (Sa’d, 
38:30) 

Kubarikiwa neema ya kiroho kutafikiwa endapo 
tutasafisha nyoyo zetu kuepukana na kila uchafu na 
uovu na kuwa na moyo tayari kwa ajili ya nuru ya 
kweli. Kutokana na hali hiyo ya kiroho, kila hatua ya 
pumzi zetu itakuwa ni maandalizi ya pumzi ya mwisho 
tutayovuta. 

Kwa upande mwingine, Roho mbaya hutokana 
na kumsahau Mwenyezi Mungu Mwingi wa rehema. 
Allah anasema ndani ya Qur’an Tukufu: 

“Wala msiwe kama wale waliomsahau Mwenyezi 
Mungu, na Yeye akawasahaulisha nafsi zao. Hao ndio 
wapotovu” (Hashr, 59:19) 

Kwa kweli, tunafanya dhambi na matendo maovu 
kwa kumsahau tunapomsahau AUah (swt). 






kufanya juhudi za kwenda 
mbele ya Mwenyezi 
Mungu akiwa na moyo 
salama. ^ 


Katika utii kamili kila 
mwanadamu anatakiwa 

Tunapomkumbuka na kutambua ukweli wa mau- 
ti, tunaongeza umakini kwenye ibada na matendo yetu; 
tunaonesha umakini mkubwa na kujaribu kuepuka 
kuumiza hisia za wengine. Hii ndio sababu kwamba 
tunalazimika kutomuumiza yeyote kwa pengine tabia 
zetu au ndimi zetu. 

Yunus Emre aielezea daraja hii ya ulaini katika 
shairi lifuatalo: 

Nafsi ni kiti cha enzi cha utabiri 

Utabiri utaitazama nafsi 

Hawatokuwa na makazi yafuraha watu waliovun- 
jika mioyo. 

Allah (s.w) ametuonya katika aya nyingi sana 
kuhusiana na matendo yetu, ametuonesha jinsi ya kue- 
puka kufikia mwisho wa masikitiko na huzuni. 

“Enyi mlio amini! Mcheni Mwenyezi Mungu kama 
ipasavyo kumcha; wala msife ila nanyi ni Waislamu” 
(A1 Imran, 3:102) 

Muhimu ni kuishi kulingana na maelekezo ya 
Qur’an. Kama tutaishi namna nyingine yoyote, ita- 
kuwa haina muhimu kama tuna maisha marefu au 
mafupi. Kila kiumbe kitakumbana na ukweli uliotajwa 
katika maneno ya Mungu yafutayo: 

“Ni kama kwamba wao siku watapoiona (hiyo 
Saa) hawakukaa ila jioni moja tu, au mchana wake” 
(Naziaat, 79:46) 

Kubwa tunalotakiwa kufanya ni kuomba jioni na 
asubuhi, kunyenyekea na kuonesha utii. 

Junayd-I Baghdadi alituonya kwa maneno yafua- 
tayo ya ushauri; 

“Saa moja ya duniani ina thamani kubwa kuliko 
miaka elfu ya akhera kwa sababu akhera hakuna ma- 
tendo ya kutafuta wokovu” 

Ewe Allah! Tujaalie maisha mema yatakayoweza 
kutufanya tuvute pumzi zetu za mwisho katika hali 
ya upendo na uzuri na kutuunganisha na waja wako 
wema! 

Aamiin! 







oMwisha^iOOioo 




_/? mtu alakuwa na uhakika wasehemu pake wakali 


wa mwisho wa uhai wake-, kisha hisabu pa maisha 
pake itaaneshwa mbelepa macho na mopo wake. 













PUMZIYA MWISHO-KIOO 
KISICHOFIFIA 


Pumzi ya mwisho ni kama kioo kilichosafi. Mtu 
atakuwa na uhakika wa makazi yake wakati wa dakika 
zake za mwisho, kisha matendo ya uhai wake yata- 
oneshwa mbele ya macho na moyo wake. Ni sababu 
hii kwamba hakuna maandalizi mazuri ya kifo kama 
kukitafakari kifo chenyewe. 

Kama ilivyotajwa ndani ya Qur’an, Firauni alitu- 
mia uhai wake kujitukuza dhidi ya Allah na alikubali- 
ana na maana halisi ya uhai wake wakati alipokuwa 
akiyakabili mauti katika bahari nyekundu. Alikuja 
kuelewa ukweli wa utawala wake wa kijinga kuwa si 
chochote isipokuwa kujisababishia huzuni na masiki- 
tiko. Wakati wa pumzi zake za mwishoni alionesha 
masikitiko makubwa: 

“Tukawavusha bahari Wana wa Israili, na Firauni 
na askari wake wakawafuatia kwa dhulma na uadui. 
Hata Firauni alipokuwa anataka kuzama akasema: 
Naamini kuwa hapana mungu ila yule waliye muamini 
Wana wa Israili, na mimi ni miongoni mwa waliony- 
enyekea!” (Yunus, 10:90) 

Lakini alikuwa amechelewa mno. Mwenyezi 
Mungu (swt) alimuambia Firauni alipokuwa anajaribu 
kuonesha imani yake wakati anaangamia katika bahari 
nyekundu: 

“Ala! Sasa? Na hali uliasi kabla yake na ukawa 
miongoni mwa waharibifu!” {Yunus, 10:91) 

Kwahiyo, kuamka kutoka katika hali ya us- 
ingizi, kuonesha masikitiko na kuamua kuonesha 
imani wakati wa kuvuta pumzi ya mwisho si chochote 
ispokuwa ni maangamizi kwa wale wenye tabia hii wa- 
napokuwa kwenye kipindi cha shida na wanapokuwa 
salama wanabatilisha. Ukweli unapotujia, tukashind- 
wa kusikia sauti ispokuwa mngurumo hafifu wa kifo, 
ambapo tunatekwa na shughuli za kila siku za maisha, 
tukasahau kwamba siku moja sisi pia tutapita katrka 
mlango wa mauti, hiyo ni hali mbaya mno inayosa- 
babishwa na kutojali. Siku zote tunatakiwa kujiandaa 
na mambo ya ghafla na ya kushtukiza katika maisha. 
Kuishi bila kufikiria kifo ni upofu unaohuzunisha; bila 
shaka tunatambua kuwa siku moja tutapita kwenye pa- 
zia la mauti. 

Katika aya nyingi za Qur’an Tukufu, Mwe- 
nyezi Mungu, Mwingi wa rehema ameeleza kwamba 
ulimwengu umeumbwa kama sehemu ya mtihani kwa 
mwanadamu: 

“Kila nafsi itaonja mauti; na tunakujaribuni kwa 
mtihani wa shari na kheri. Na kwetu Sisi mtarejeshwa” 
(Anbiyaa, 21:35). 

“Ambaye ameumha mauti na uhai ili kukujaribuni 
ni nani miongoni mwenu mwenye vitendo vizuri zaidi. Na 
Yeye ni Mwenye nguvu na Mwenye msamaha”(Mulk, 67:2). 

Kila pumzi tunayoingiza na kuitoa katika uhai 
huu, wakati wa ibada, kazi na mizunguko ya kila siku 
ni ishara ya jinsi tutakavyovuta pumzi ya mwisho. 
Imamu Ghazali anasema: “Wale ambao hawakupata 
furaha ya taaluma katika ulimwengu huu hawatoweza 
kupata furaha ya kutafakari juu ya uwepo wa Mungu 
katika maishaya baadae; mtu hawezi kumiliki chochote 
akhera ambacho hakukiandaa hapa ulimwenguni, 
kila mmoja atavuna akhera kile alichokipanda duni- 
ani; kila mmoja atakufa kama alivyoishi na atafufuka 
kama alivyokufa, kiwango cha malipo akhera kitatege- 
mea kiwango cha amali ulimwenguni au ni kiasi gani 
tumemuogopa Mwenyezi Mungu na kutekeleza wajibu 
wetu.” 

Kwahiyo, kwa kila pumzi ni hakika tunajindaa 
wenyewe pengine kupata adhabu au malipo mema. 
Allah (swt) anatuonya: 

“Enyi mlio amini! Jilindeni nafsi zenu na ahali 
zenu na Moto ambao kuni zake ni watu na mawe. Wa- 
nausimamia Malaika wakali, wenye nguvu, hawamuasi 
Mwenyezi Mungu kwa anayo waamrisha, na wanaten- 
da wanayoamrishwa” (tahrim, 66.6) 

“Na Jahannamu itapochochewa, Na Pepo ikaso- 
gezwa, Kila nafsi itajua ilichokihudhurisha” (takwir, 
81 : 12 - 14 ) 

“Basi mnakwenda wapi?” (takwir, 81:26) 

Kwa muktadha huu, kila mwanadamu ni lazima 
atazame amali zake na awe makini katika maandalizi 
yake. Ni lazima aishi kwa uangalifu katika uhai wake 
kabla mauti hayajawasili. 

Ni wazi kwamba, wale waliohadaiwa na tamaa 
na hadaa za dunia hii za muda, na ambao walidhoofi- 
sha nafsi zao, watateswa na kuadhibiwa vikali ndani 
ya makaburi yao. Ingawa, haifahamiki ni urefu upi 
utakuwa wa maisha ya kaburini kulinganisha na muda 
tulioishi duniani. Hivyo, wajibu mkuu wa kila mwenye 
akili ni kuandaa maisha marefu ya kaburini na maisha 
ya milele akhera. 

Kwa upande mwingine, uso uliofifia wa mauti 
uliong’arishwa na nuru ya moyo wa imani, utaha- 
mishwa kutoka katika hofu kwenda kwenye furaha ya 
milele. Kaburi lililojaa marafiki na jamaa sio ulimwen- 
gu wa kiza, lakini ni eneo la maonyo na tahadhari. Kwa 
waumini wa kweli, uhai na mauti ni kweli za asili am- 
bazo huishi pamoja. Muumini wa kweli atakuwa ka- 
tika salama ya mauti kwa sababu alijitayarisha kwa ajili 
hiyo; moyo wake una amani na utulivu wa moja kwa 
moja. Kwa kifupi, kuzifanya pumzi zetu za mwisho 
kuwa nzuri katika uhai wetu hutegemea kama tuli- 
kuwa na moyo wa upendo na utii kwa Allah Mwingi 
wa rehema. Vinginevyo maisha ya kuutii ulimwengu 
na kusahau mauti yataishia katika mateso. 

Inawezekana matayarisho yanayofaa ya maisha 

ya akhera kwamba ni: kuishi kwa ukamilifu wa imani, 
kama vile upendo, huruma, uwajibikaji, kujitolea, 
kusamehe, kujitahidi na ukarimu na yale yote yaliyo- 
tajwa ndani ya Qur’an. Kutekeleza mwenendo mwema 
na kuwa miongoni mwa waja wema kwa AUah ni ma- 
tokeo ya ukweli wa imani. Imani na unyenyekevu ndio 
malengo makuu ya waumini. Upande mwingine tuji- 
hadhari na maovu kama vile, majivuno, kiburi, uongo, 
usengenyi, na uzinzi, kwa sababu haya ni machukizo 
kwa Allah na kujitenga nayo ni sehemu muhimu kwa 
maandalizi ya akhera. 

Ili kuivuta pumzi ya mwisho katika imani, muu- 
mini lazima aitakase na kuisafisha nafsi yake kutokana 
na matendo maovu na kuilisha tabia za ukamilifu. Hii 
ni kwa sababu uimarishaji wa unyoofu wa moyo ni 
muongozo wenye thamani katika safari ya maisha. 

Maelezo yafuatayo ya Imamu Jalaluddiin Ruu- 
mii kwa namna fulani yanatoa ufafanuzi juu ya upande 
huu wa utakaso: 

“Ujenzi wa kaburi haufanywi kwa mawe, mbao 
wala kitambaa. Ni lazima kuchimba kaburi lako kwa 
moyo safi, na katika hali ya usafi, na ili kufanya hivyo, 
ni lazima kuondoa ujinga binafsi na umimi mbele ya 
Allah (swt)” 

Kwa kuisafisha nafsi na kupata hali bora ya moyo, 
ni muhimu kujaza mapenzi ya Allah na Mtume wake. 
Alama kubwa ya upendo kwa Allah ni utii. Kumuasi 
Allah wakati unadai kuwa na imani si chochote zaidi 

ya kujidanganya mwenyewe. AUah mtukufu anasema: 

“Sema: Ikiwa baba zenu, na wenenu, na ndugu 
zenu, na wake zenu, na jamaa zenu, na mali mliyoiya- 
chuma, na biashara mnazoogopa kuharibika, na ma- 
jumba mnayoyapenda, ni vipenzi zaidi kwenu kuliko 
Mwenyezi Mungu na Mtume wake na Jihadi katika Njia 
yake, basi ngojeni mpaka Mwenyezi Mungu alete amri 
yake. Na Mwenyezi Mungu hawaongoi watu wapotovu” 
(Tawba, 9:24). 

Hivyo, tunalazimika kuweka upendo na utiifu 
kwa AUah na Mtume juu zaidi ya vyote vingine. Pia 
tunalazimika kujitahidi kulichunga hili hadi hatua za 
mwisho. Kufikia daraja ya juu ya upendo kwa AUah 
kunaweza kufikiwa kwa kutekeleza wajibu wetu na iba- 
da zetu. Kuna tofauti kubwa kati ya utumwa wa nafsi 
Uiyoshikiliwa ndani ya matamanio ya kidunia na ika- 
wa mbali na upendo wa Mungu na utumwa wa roho 
Uiyojaa nia na upendo kwa Mungu. Matendo mazuri, 
tabia njema, kuwahudumia watu, matendo ya ibada na 
utii anaoufanya muumini mwenye moyo uliojaa upen- 
do kwa Mwenyezi Mungu na Mtume (s.a.w), yote hayo 
humsogeza karibu na daraja ya ubora. Upande mwing- 
ine ambao muumini anatakiwa kuuzingatia sana ka- 
tika kujiandaa na mauti ni utekelezaji wa majukumu 
na ibada kwa unyenyekevu. Allah Mwingi wa rehema 
anaelezea sifa za waumini ambao wamepata wokovu: 





Jukumu kubwa la kila mwerevu 
ni kujiandaa kwa maisha ya 
muda mrefu kaburini na maisha 
ya milele huko Akhera. 

“Hakika wamefanikiwa Waumini, Ambao ni 
wanyenyekevu katika Sala zao.” (Muuminun, 23:1-2) 

Na wale wanaoswali pasi na unyenyekevu, Qur’an 
tukufu inasema: 

“Basi, ole wao wanao sali, Ambao wanapuuza Sala 
zao.” (Ma’un, 107:4-5) 

Allah anawataka waumini kutekeleza matendo 
yao ya ibada kwa mioyo yao na miili yao kwa upata- 
nifu kamili, hii ni hatua kuelekea muungano wa milele 
na Allah. Pasi na shaka, amri hii ya Mungu haihusu 
kusali pekee bali na matendo mengine kama zaka, 
funga na hija. 

Kuhusu jambo hili, funga inatufundisha kutam- 
bua neema tulizojaaliwa, hutuleta karibu na wale we- 
nye hali ngumu na huijaza mioyo yetu huruma kwa 
wale ambao hawajapata bahati kama sisi. Wakati huo- 
huo, hutuzuia na vitu vya kawaida, hutusaidia kuepuka 
vitu visivyokuwa halali na vile vyenye mashaka. 

Hijja ni aina ya ibada ambayo hutufanya tuvae 
vazi la wafu na kuzikumbusha nafsi zetu juu ya ulazi- 
ma wa safari ya kuelekea mbele ya Mwenyezi Mungu. 

Muumini anayetoa sadaka anatakiwa kutambua 
kuwa mmiliki wa kweli wa mali ni Mwenyezi Mungu 
mwingi wa rehma, na kwamba yeye ni msimamizi 
tu wa mali hizo. Aidha, muumini anayetoa sadaka 
anawezaje kuwa na husda kwa mali za watu wengine? 
Lakini, daraja ya kutambua utumwa kamili, ambao ni 

msingi wa ibada zote, unapatikana tu katika kuimari- 
sha imani na upendo wa dhati ndani ya moyo. Moyo 
unapotakasika dhidi ya uchafu wote, matendo ya ibada 
hupata maana yake halisi na hapo huanza kutoa nuru 
ya Ukweli. 

Tunapata mafundisho kutokana na maisha ya 
mfano ya Mtume Muhammad (s.a.w) na kutokana na 
maisha ya maswahaba, jinsi ya kutekeleza ibada kwa 
unyenyekevu unaostahili. Mara zote Mtume aliya- 
chukulia maisha yake kuwa yametokana na maisha ya 
Akhera. Mara nyingi alitanabaisha juu ya umuhimu wa 
kutekeleza ibada kana kwamba ndio ibada ya mwisho. 

Sahaba mmoja alimuuliza Mtume (s.a.w) akise- 
ma: “Ewe mjumbe wa Mwenyezi Mungu! Nakuomba 
unipe ushauri ambao ni wa kina na wa ndani!” Mtume 
Muhammad akamwambia: “Unaposwali, swali kana 
kwamba unaswali swala yako ya mwisho! Usiseme 
chochote utakacholazimika kukijutia! Usitamani vili- 
vyo katika milki ya watu!” (Ibn Majah, Zuhd, 15; Ah- 
mad bin Hanbal, Musnad, v,412) 

Kuwa muumini ambae anapambana katika uhai 
wake kujiandaa na mauti, tunahitajika kupendeze- 
sha mienendo yetu na tabia kwa kuiga kutoka katika 
maisha ya Mtume(s.a.w) kama tunavyofanya katika 
matendo yetu ya ibada.Tunalazimika kuwa Waislamu 
ambao fikra na matendo yao ni kwa ajili ya maslahi 
ya umma; Vyovyote tutakavyo kwa ajili yetu ni lazima 
tuvitake kwa ajili ya ndugu zetu wa Kiislamu, na hivyo. 

upendo wetu kwa Allah(s.w) na Mtume wake tunat- 
akiwa kuuingiza katika nyoyo zetu na kuusambaza 
kwa viumbe wote. 

Nukta nyingine muhimu kuitazama wakati wa 
kujiandaa na mauti ni kuingiza hali ya ihsaan (wema) 
katika nyoyo zetu. Hii ni kuwa, tumkumbuke AUah 
kana kwamba anatuona wakati wote. Furaha kubwa 
kwa waumini ni fikra ya kuja kukutana na vipenzi 
vyao. Lakini wote ambao fikra zao hazioani na nyoyo 
zao na zinatawaliwa na tamaa zao hawawezi kufahamu 
mustakabali wao. Kwa maneno mengine, hawako ma- 
kini na furaha hii ya bandia. 

Waumini ni lazima waweke mategemeo yao kwa 
Allah na kuwa wakarimu. Wasipoteze matumaini yao 
na kupata kiwewe cha maisha. Ni lazima uukumbuke 
mkataba alioufanya Mtume (s.a.w). Ingawa alipoteza 
watano kati ya watoto wake sita, pasi na kuonesha roho 
ya masikitiko au huzuni aliikubali hiyo hali. Hatut- 
akiwi kusahau ukarimu na nguvu aliyoionesha wakati 
babaye mdogo Hamza (r.a) na sahaba wake kipenzi 
Mus’ab (r.a) walipokufa kishahidi. 

Kila binadamu katika ulimwengu huu wenye ku- 
pita ni lazima ajifunze kuyakabili matendo yake kwa 
ukarimu. Wasafiri wote wa njia ya kiroho ni lazima 
watibu usahaulifu kwa kumbukumbu, watibu kufuru 
kwa kushukuru, uasi kwa utii, ubinafsi kwa uungwana, 
ubakhili kwa ukarimu, shaka kwa taaluma, unafiki kwa 
unyenyekevu na upole, uasi kwa toba, na kutokusikia 
kwa kuelewa. 

Nuru ya furaha ya akhera imefunikwa na kiza cha 
mapambazuko. Marafiki wote wa kweli ambao wa- 
meishi maisha ya kuchanganya dunia yenye kupita na 
akhera waliona furaha ya Allah pamoja na upendo na 
khofu ya mapambazuko. Wale ambao wamemuabu- 
du Allah mwingi wa rehma huona mapambazuko 
yanapita pasi na kukumbuka kwamba Allah (s.w) ndie 
amegawa masaa.Tarajio lingine muhimu ni sadaka ili- 
yotolewa kwa ajili ya Allah kama ilivyo katika aya if- 
uatayo: 

“Na toeni katika njia ya Mwenyezi Mungu, wala 
msijitie kwa mikono yenu katika maangamizo. Nafany- 
eni wema. Hakika Mwenyezi Mungu huwapenda wa- 
fanyao wema.” (2:195) 

Wafasiri wa kiislamu wanaelezea maangamizo ka- 
tika aya hii kuwa ni ”Uzembe katika kutumikia dini na 
kunyanyua sautiya ukweli, na kujiweka mbali na utoaji 
wa sadaka na zaka kwa kuhofia ufukara na mapenzi 
ya dunia.” Kwa hiyo muumini lazima siku zote awe na 
uwezo wa kutumia mali yake na uhai wake katika njia 
ya Allah. Hii ni kwa sababu, kama ilivyo kwa uhai huu 
wa muda, vyote tunavyovimiliki na mali za kidunia. 
Kutumia mali hizi katika njia sahihi itatupatia faida ya 
milele, wakati ubakhili na khofu ya kufilisika na tamaa 
itatupelekea kupata khasara akhera. 

Muumini anatakiwa akumbuke onyo lifuatalo 
kuhusiana na wema: 














Kumkumbuka Mwenyezi Mungu 


Wakati mwili wa maiti unapowekwa kaburini, 
kabla wadudu hawajaufikia mwili, rambirambi za fa- 
milia na ndugu wa karibu huisha. Warithi wanapoanza 
kugawana urithi, dunia huanza kuwa mbali na mwili, 
matukio haya mawili huendelea na kuisha pamoja. 

Katika upande mwingine, mwili huanza kuliwa; 
kwa wengine mali zake zinagawanywa kwa ndugu, 
imani na matendo ndio mali pekee za kweli akhera. 
Mtume Muhammad (s.a.w): alisema; “(kutegemeana 
na matukio ya duniani) kaburi laweza kuwa kiwanja 
miongoni mwa viwanja vya pepo au shimo miongoni 
mwa mashimoya moto” {Tirmidh, Qiyamah, 26). 

Kwa kifupi hali ya maisha yetu kaburini, ambayo 
itaishia siku ya hukumu, itategemeana na matendo 
yetu ulimwenguni. 

Kama mja atasimama imara katika uelekeo wa 
Qibla pasi na kujali shughuli zake, Mwenyezi Mungu 
mtukufu atateremsha juu yake rehma za kuweza kui- 
ona Qibla wakati wa hatua yake ya mwisho, makusu- 
dio ya neno Qibla ni maisha ambayo yameendeshwa 
kwa mujibu wa Qur’an na Sunnah na katika kuelezea 
maana ya kalima-I tawhiid. Wale ambao hawapotezi 
muelekeo wao wa maana ya Tawhiid katika maisha yao 
ya kila siku kifamilia au mahusiano ya kijamii au ka- 
tika kumtumikia Mwenyezi Mungu watafurahia hewa 
nzuri ya Qibla wakati wa kuvuta pumzi yao ya mwisho. 

Kitu muhimu katika uhai ni kupata siri iliyotajwa 
katika aya ifuatayo: 







Pumzi Ya Mwisho 


“Tuongoe njia iliyo nyooka”(l:6) na kutumia uhai 
wetu katika njia iliyonyooka ya Uislamu.Vinginevyo, 
mtazamo wa mwisho wa uhai wetu utapotea kama 
meli isiyokuwa na muangalizi huku ikitembea na ku- 
paramia mwamba wa bahari nyeusi. Mwenyezi Mungu 
atuepushe na hilo. 

Wale wanaotumia uhai wao kana kwamba kifo 
kipo karibu mno na kufahamu maana ya “kufa kabla 
hujafa” ni waja wenye busara na ni marafiki wa kweli 
wa Allah (s.w). Hakika watakuwa katika salama dhidi 
ya hofu na mateso ya siku ya hukumu. 

Wakati wa kufa ni wajibu wetu kurudisha roho 
ambayo Allah alitupatia ikiwa safi na kamilifu kama 
tulivyopewa, kama shairi linavyosema: 

Wakatipazia zinapofunguliwa napazia kufungwa, 

Uzuri ni kuweza kusema karibu Izraili. 

(N.Fazil Kusakurek) 





Kumkumbuka Mwenyezi Mungu 


Pumzi ya mwisho ni kama kioo safi chenye 
kung’aa. Mtu hujitazama katika kioo hiki, huona vyote 
uzuri na ubaya wa maisha yake. Macho, masikio na vi- 
ungo (mikono na miguu) vitatoa ushuhuda dhidi ya 
mmiliki wake; kila pazia litapandishwa na maungamo 
yataiacha akili na moyo katika hali ya majuto. Wacha 
muonekano wetu wa mwisho katika kioo usiwe wa 
majuto. Ikiwa muda umebaki ni lazima kuchukua ki- 
igizo cha Qur’an na Sunnah kuwa ni sehemu ya maisha 
yetu. Ni wenye busara ya kweli pekee ndio hujijua we- 
nyewe kabla hawajafa. 

Ewe Allah! Fanya pumzi zetu za mwisho kuwa 
dirisha amhalo tunatazamia malipo tutakayoyapata 
katika ulimwengu wa milele! 

Aamiin! 

